ബർഗർ 

നെടുകെ പിളർന്ന ബണ്ണിനുള്ളിൽ 
മൃതിയടഞ്ഞ കോഴി 
മാംസമിരുന്നു ചിരിക്കുന്നു.

ഹേ മനുഷ്യാ വായൊന്നു 
പിളർന്നു ഭക്ഷിക്കുവാൻ 
വന്നാട്ടെ.. ഇവിടെ വന്നാട്ടെ..

പലതുണ്ട് തരമുണ്ട് ഉള്ളിൽ പലതുമുണ്ട് 
ഇലയുണ്ട് ചീസുണ്ട് പച്ചക്കറിയുമുണ്ട്.

വിരൽപോലെ പൊരിച്ച 
ഉരുളക്കിഴങ്ങു തരാം 
സൈഡായി ചായംകലക്കിയ 
വെള്ളമാം കോള തരാം 

മേൽതുണിയിട്ട എന്നെ 
കഴിക്കുവാൻ നീ 
കൈ കഴുകാതെ വന്നാട്ടെ 
വാ പിളർന്നു വന്നാട്ടെ 
നിറഞ്ഞ വയറോടെ പോകു..

ഞാൻ വെറുമൊരു ബർഗറല്ല 
ജങ്ക് ഫുഡിൽ കേമൻ  
പല നാട്ടിൽ പലരും പലപേരിൽ വിളിക്കുന്നു..

ആയിരങ്ങളുടെ 
അത്താണിയായി മാറുന്ന ഞാൻ
സ്വാദിനാൽ ഭുജിക്കുന്നവൻ  
ചൊല്ലുന്നു ബഹുകേമനാം 
ഇവനാണ് ബർഗർ.